Centrarchidae
Centrarchidae (Anglice: sunfishes ; Theodisce: Sonnenbarsche) sunt familia piscium dulcis aquae quae ordine Perciformibus comprehenduntur. Genus typicum est Centrarchus, qui in una sola specie, C. macroptero, constitit. Huius familiae, omnes viginti-septem species solum Americae Septentrionalis indigenae sunt. 

Species Centrarchidarum suis tribus spinis analibus distinguuntur. Spinae dorsales 5–12 numerantur, etsi plurimae species 10–12 habent. Pseudobranchia exigua et occulta est. Pars maior longitudinem 20–30 cm attingit.

Ubi pars maior ova gignit, masculus nidum construit; hic nidus, in substrato concavum, per vacillationem codae excavatur. Ovis in nido depositis, masculus nidum custodit.

Plurimae Centrarchidae a piscatoribus per ludum capiuntur: hi pisces, qui magnopere aestimantur, in multis partibus alienis introducti sunt, et in nonnullis locibus perniciosi reputantur.

Nonnulli pisces marini pisces solis vel percae solis saepe appellantur, sed hi pisces non sunt percae verae.

Phylogenesis 
Recentia data genetica hanc phylogenesin indicant:

 familia Centrarchidae
 subfamilia Centrarchinae
 tribus Ambloplitini
 Ambloplites
 tribus Archoplitini
 Archoplites
 Pomoxis
 tribus Centrarchini
 Centrarchus
 tribus Enneacanthini
 Enneacanthus
 subfamilia Lepominae
 tribus Lepomini
 Lepomis
 incertae sedis
 Micropterus
 Acantharchus

Pinacotheca

Nexus externus 

Centrarchidae